**Pengelasan Perpuluhan Dewey** atau **Dewey Decimal Classification** (juga dikenali sebagai "DDC") merupaka pengelasan bahan perpustakaan yang dibina oleh Melvil Dewey pada 1878. DDC merupakan sistem pengelasan buku dan lain-lain bahan perpustakaan yang menggunakan sepuluh kelas pengetahuan utama dan ia merupakan sistem pengelasan terawal di dunia dan paling banyak digunakan di dunia. Lebih 135 negara yang menggunakan DDC ke atas sistem pengelasan bahan perpustakaan di negara masing-masing. DDC digunakan untuk mengurus dan menyediakan akses kepada koleksi perpustakaan masing-masing. DDC juga telah diterjemahkan kepada lebih 30 bahasa di dunia seperti Bahasa Arab, Bahasa Mandarin, Bahasa Perancis, Bahasa Yunani, Bahasa Hebrew, Bahasa Iceland, Bahasa Itali, Bahasa Korea, Bahasa Norway, Bahasa Rusia dan Bahasa Sepanyol. Disebabkan perkembangan sistem pengelasan dan pengkatalogan, DDC pada hari ini dilihat kurang diaplikasikan melainkan di perpustakaan-perpustakaan kecil seperti Pusat Sumber Sekolah.

Sejarah
-------

Melvil Dewey pengasas DDC
**Melvil Dewey** (1851-1931) merupakan pelopor atau individu yang bertanggungjawab mencipta DDC untuk buku pada 1876. Melvil Dewey atau nama sebenarnya **Melville Louis Kossuth Dewey** dilahirkan pada 10 Disember 1851 di sebuah bandar kecil di utara New York. Beliau merupakan anak bongsu daripada lima orang adik-beradik. Sewaktu kecil, beliau gemar menyusun barang-barangnya dan seorang yang bijak dalam matematik. Beliau melanjutkan pelajaran di Kolej Amherst dan mengambil upah dengan bekerja sambilan di perpustakaan kolej terbabit untuk membayar yuran pelajarannya. Dengan bakat matematiknya dan sifatnya yang gemar melihat barang-barang tersusun, beliau mencipta sistem pengelasan yang diberi nama bersemperna namanya "Pengelasan Perpuluhan Dewey" yang mana buku-buku di perpustakaan tempatnya bekerja disusun mengikut subjek utama dan digunakan pada 1873. Tiga tahun kemudian (1876), DCC mula diperkenalkan ke luar Perpustakaan Kolej Amherst.

Pengelasan
----------

1. 000-099 – Karya am
2. 100-199 – Falsafah dan psikologi
3. 200-299 – Agama
4. 300-399 – Sains kemasyarakatan
5. 400-499 – Bahasa
6. 500-599 – Sains tulen dan matamatik
7. 600-699 – Teknologi
8. 700-799 – Kesenian
9. 800-899 – Kesusasteraan
10. 900-999 – Geografi dan sejarah

Rujukan
-------

1. ↑  Dewey, Melvil (1876), *A Classification and Subject Index for Cataloguing and Arranging the Books and Pamphlets of a ..*, [s.n.], OCLC 78870163, OL 23422140M
2. ↑  
Comaromi, John P. (1976), *The eighteen editions of the Dewey Decimal Classification*, Albany, N.Y: Forest Press Division, Lake Placid Education Foundation, m/s. 43, ISBN 978-0-910608-17-6, OL 4881898M
3. 1 2 3 4 5 6 7 8 9 10  OCLC. "Introduction to the Dewey Decimal Classification". Diarkibkan daripada yang asal pada December 12, 2013. Dicapai pada 8 December 2013.

Pautan luar
-----------

* Complete list of Dewey Decimal Classes

* OCLC's Dewey Decimal website

* Full text of *A Classification and Subject Index for Cataloguing and Arranging the Books and Pamphlets of a Library (Dewey Decimal Classification)* (1876) from Project Gutenberg

* ISBNdb Database Diarkibkan 2007-05-20 di Wayback Machine Given an ISBN number, provides the corresponding Dewey Decimal number

* "What's so great about the Dewey Decimal System?" at Straight Dope, 31 January 2006

* A History of the D.D.C. System and its Creator Melville Dewey Diarkibkan 2007-12-13 di Wayback Machine by University of British Columbia's mission, the School of Library, Archival and Information Studies

* A Dewey Decimal System Tutorial Diarkibkan 2007-05-13 di Wayback Machine by the Illinois State Library, funded by the Gates Foundation

* An annotated bibliography on Library Classification and Subject Approaches to Information by Salman Haider, Librarian (Cataloging), US Library of Congress, New Delhi Overseas Office